**ՆԱԽԱԳԻԾ**

**ՀԱՅԱՍՏԱՆԻՀԱՆՐԱՊԵՏՈւԹՅԱՆԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**\_\_\_\_ \_\_\_\_\_\_\_\_\_\_\_\_\_\_\_ 2020 թիվ \_\_\_\_-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ**

Հիմք ընդունելով ՀՀ Սահմանադրության 146-րդ հոդվածի 4-րդ, 154-րդ հոդվածի 2-րդ մասերը, Մաքսային կարգավորման մասին Հայաստանի Հանրապետության օրենքի 145-րդ հոդվածի 1-ին մասը, ՀՀ քաղաքացիական օրենսգրքի 594-րդ հոդվածը` Հայաստանի Հանրապետության կառավարությունը *որոշում է.*

1. Հայաստանի Հանրապետությանը՝ Հրաժարում՝ հօգուտ պետության մաքսային ընթացակարգով հանձնված՝ 4910304 ՀՀ դրամ մաքսային արժեքով երկանիվ օգտագործված հեծանիվները, 455309 ՀՀ դրամ մաքսային արժեքով հեծանիվի համար մեքենայի վրա դրվող օգտագործված կրիչները, 445331 ՀՀ դրամ մաքսային արժեքով անիվավոր ճամպրուկները, 457823 ՀՀ դրամ մաքսային արժեքով բարձրացվող էլեկտրոնային սարքերը` հեծանիվի համար, 4465949 ՀՀ դրամ մաքսային արժեքով մարզաշապիկները, 855319 ՀՀ դրամ մաքսային արժեքով այլ մանածագործական նյութերից սպորտային կոմբիզոնը, 487855 ՀՀ դրամ մաքսային արժեքով պլաստմասե պաշտպանիչ սաղավարտները, 484859 ՀՀ դրամ մաքսային արժեքով մարզակոշիկները, 218138 ՀՀ դրամ մաքսային արժեքով պլաստմասե ջրի շշերը, 687420 ՀՀ դրամ մաքսային արժեքով հեծանիվի ղեկը, 1687602 ՀՀ դրամ մաքսային արժեքով հեծանիվի նստատեղի օգտագործված ստորին ձողերը, 4636295 ՀՀ դրամ մաքսային արժեքով հեծանիվի բռնակներ և բռնակների հավաքածուները, 195430 ՀՀ դրամ մաքսային արժեքով հեծանիվի նստոցները, 227444 ՀՀ դրամ մաքսային արժեքով օգտագործված հեծանիվի տրինաժորները, 247434 ՀՀ դրամ մաքսային արժեքով հեծանվորդի պայուսակ, ճամփորդական և կոսմետիկայի պայուսակներ թիկնապայուսակները, 407585 ՀՀ դրամ մաքսային արժեքով հեծանիվի օգտագործված անվահեծերը, 2052238 ՀՀ դրամ մաքսային արժեքով հեծանիվի սաղավարտները, 5002005 ՀՀ դրամ մաքսային արժեքով տաբատներ և կիսատաբատները, հեծանվորդի շորտիկները, 3793891 ՀՀ դրամ մաքսային արժեքով տղամարդու կոմբիզոնները, 258665 ՀՀ դրամ մաքսային արժեքով հեծանվորդի շապիկները, 157625 ՀՀ դրամ մաքսային արժեքով մարմնի վերևի մասի համար նախատեսված սպորտային բաճկոնները, 6503427 ՀՀ դրամ մաքսային արժեքով մարմնի վերևի մասի համար նախատեսված հեծանվորդի վերնաշապիկները, 367204 ՀՀ դրամ մաքսային արժեքով այլ մանածագործական նյութերից օգտագործված հեծանվորդի գուլպաները, 2591308 ՀՀ դրամ մաքսային արժեքով հեծանվորդի կոշիկները, 4086845 ՀՀ դրամ մաքսային արժեքով այլ մանածագործական նյութերից տաք ձեռնոցները, 359508 ՀՀ դրամ մաքսային արժեքով մարդատար ավտոմեքենայի նոր ռետինե դողերը ՕԴԱՃՆ (այսուհետ՝ Գույք), փոխանցել Հայաստանի Հանրապետության կրթության, գիտության, մշակույթի և սպորտի նախարարությանը:
2. Հայաստանի Հանրապետության կրթության, գիտության, մշակույթի և սպորտի նախարարին՝ սույն որոշումն ուժի մեջ մտնելուց հետո՝ 5 օրվա ընթացքում դիմել Հայաստանի Հանրապետության պետական եկամուտների կոմիտե Գույքի անհատույց փոխանցման նպատակով:
3. Հայաստանի Հանրապետության պետական եկամուտների կոմիտեի նախագահին՝ դիմումը ստանալուց հետո 5 օրվա ընթացքում ապահովել Գույքի փոխանցումը Հայաստանի Հանրապետության կրթության, գիտության, մշակույթի և սպորտի նախարարությանը:
4. Հայաստանի Հանրապետության կրթության, գիտության, մշակույթի և սպորտի նախարարին՝ սույն որոշման 3-րդ կետի համաձայն Հայաստանի Հանրապետության կրթության, գիտության, մշակույթի և սպորտի նախարարությանը Գույքի փոխանցումից հետո 5 օրվա ընթացքում «ՀԵԾԱՆՎԱՅԻՆ ՍՊՈՐՏԻ ԶԱՐԳԱՑՄԱՆ ԱՍՈՑԻԱՑԻԱ» հասարակական կազմակերպության (պետական գրանց­ման համարը՝ 211.171.990476) հետ կնքել Գույքի նվիրատվության պայմանագիր:

**ՀԻՄՆԱՎՈՐՈՒՄ**

«Մաքսային կարգավորման մասին» Հայաստանի Հանրապետության օրենքի 143-րդ հոդվածի համաձայն` «Հրաժարում՝ հօգուտ պետության» մաքսային ընթացակարգով ձևակերպված ապրանքները հանձնվում են Հայաստանի Հանրապետությանը: Պետությանը հանձված ապրանքները ենթակա են տնօրինման մաքսային մարմինների կողմից: «Հրաժարում՝ հօգուտ պետության» մաքսային ընթացակարգով ձևակերպված ապրանքները փոխանցվում են Հայասատանի Հանրապետության Կառավարության կողմից` պետությանը հանձնված գույքի իրացման, ոչնչացման կամ վերամշակման գործընթացն իրականացնելու համար լիազորված պետական մարմին: ՀՀ կառավարության 2015թվականի օգոստոսի 6-ի թիվ 892-Ն որոշման համաձայն` «Հրաժարում՝ հօգուտ պետության» մաքսային ընթացակարգով բացթողնված ապրանքների իրացման, ոչնչացման կամ վերամշակման կազմակերպման լիազոր մարմին է ճանաչվել Հայաստանի Հանրապետության ֆինանսների նախարարությունը /իրավահաջորդ` ՀՀ պետական եկամուտների կոմիտե/: Օրենքի 145-րդ հոդվածի 1-ին մասի համաձայն` Կոմիտեն իրավունք ունի պետական սեփականությանը փոխանցված ապրանքները անհատույց փոխանցելու շահագրգիռ պետական մարմիններին և կազմակերպություններին` Կառավարության որոշման հիման վրա:

Կոմիտեն «Հայաստան» հայկական հիմնադրամի կողմից «Հրաժարում՝ հօգուտ պետության» մաքսային ընթացակարգով ձևակերպված ապրանքները հանձնում է Հայաստանի Հանրապետության կրթության, գիտության, մշակույթի և սպորտի նախարարությանը` հետագա տնօրինման նպատակով:

**ՏԵՂԵԿԱՆՔ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇ­ՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Հայաստանի Հանրապետության կրթության,գիտության, մշակույթի և սպորտի նախարարությանը գույք փոխանցելու և գույքի նվիրատվության մասին Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էականա վելացում կամ նվազեցում չի սպասվում:

**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱՏԵՍՉՈՒԹՅՈՒՆՆԵՐԻ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ**

|  |  |  |  |  |
| --- | --- | --- | --- | --- |
| N/N | **Առարկության, առաջարկությանհեղինակը, Գրությանստացմանամսաթիվը, գրությանհամարը** | **Առարկության, առաջարկության բովանդակությունը** | **Եզրակացու****թյուն** | **Կատարված փոփոխու****թյուն** |
| **1.** | ՀՀ Արդարադատության նախարարություն2020-09-14N 01/27.4/20829-2020 | Առաջարկում է1. Նախագծի նախաբանում որպես լիազորող նորմ հղում է կատարված ՀՀ քաղաքացիական օրենսգրքի 605-րդ հոդվածին, որը պարունակում է **նվիրաբերության** վերաբերյալ դրույթներ:Մինչդեռ, Նախագծի վերնագրում և 5-րդ կետում նախատեսված են դրույթներ **նվիրատվության պայմանագրի** կնքման վերաբերյալ:Այս առումով հարկ է նշել, որ ՀՀ քաղաքացիական օրենսգրքի 605-րդ հոդվածի 1-ին մասի համաձայն՝ *Նվիրաբերություն է ճանաչվում գույքի կամ իրավունքի նվիրատվությունը* ***հանրօգուտ նպատակներով****: Նվիրաբերություններ կարող են արվել (…)* ***հիմնադրամներին, թանգարաններին ու մշակույթի այլ հաստատություններին, հասարակական և կրոնական կազմակերպություններին****, ինչպես նաև պետությանն ու համայնքներին:*ՀՀ քաղաքացիական օրենսգրքի 605-րդ հոդվածի 3-րդ մասի համաձայն՝ նվիրաբերողի կողմից գույքի նվիրաբերությունը քաղաքացուն պետք է պայմանավորված լինի, իսկ ***իրավաբանական անձանց` կարող է պայմանավորված լինել այն որոշակի նշանակությամբ օգտագործելով:*** Այդպիսի պայմանի բացակայության դեպքում քաղաքացուն կատարված նվիրաբերությունը համարվում է սովորական նվիրատվություն: ***Մնացած դեպքերում նվիրաբերված գույքը նվիրառուն պետք է օգտագործի դրա նշանակությանը համապատասխան****:* Ելնելով վերոգրյալից՝ անհրաժեշտ է հստակեցնել թե տվյալ նախագծում խոսքը գնում է նվիրատվության թե նվիրաբերության մասին:Ինչ վերաբերում է Նախագծի 5-րդ կետով նախատեսված կարգավորմանը՝ **պայմանագրի առարկա գույքը չօտարելու վերաբերյալ պայմանի նախատեսման մասով,** հարկ է նկատի ունենալ, որ թե նվիրատվության և թե նվիրաբերության պարագայում անհրաժեշտ է առաջնորդվել ՀՀ Սահմանադրության և քաղաքացիական օրենսգրքի դրույթներով: Մասնավորապես՝ ՀՀ Սահմանադրության 60-րդ հոդվածի համաձայն՝ յուրաքանչյուր ոք ունի օրինական հիմքով ձեռք բերած սեփականությունն իր հայեցողությամբ տիրապետելու, օգտագործելու և **տնօրինելու** իրավունք:ՀՀ քաղաքացիական օրենսգրքի 594-րդ հոդվածի 1-ին մասի համաձայն՝ նվիրատվության պայմանագրով մի կողմը (նվիրատուն) մյուս կողմի (նվիրառուի) սեփականությանն անհատույց հանձնում է կամ պարտավորվում է հանձնել գույք կամ իրեն, կամ երրորդ անձին ուղղված գույքային իրավունք (պահանջ), կամ ազատում է, կամ պարտավորվում է նրան ազատել իր կամ երրորդ անձի հանդեպ ունեցած գույքային պարտավորությունից:ՀՀ քաղաքացիական օրենսգրքի 605-րդ հոդվածի 1-ին մասի համաձայն՝ *Նվիրաբերություն է ճանաչվում գույքի կամ իրավունքի* ***նվիրատվությունը***հանրօգուտ նպատակներով*:* Վերոհիշյալ նորմերի վերլուծությունից պարզ է դառնում, որ թե նվիրատվության, թե նվիրաբերության դեպքում տեղի է ունենում **սեփականության իրավունքի** **փոխանցում**:Այս առումով Նախագծով սահմանվող կարգավորումներով անհրաժեշտ է համապատասխանեցնել ՀՀ Սահմանադրության և ՀՀ քաղաքացիական օրենսգրքով նախատեսված կարգավորումներին:Հարկ ենք համարում ընդգծել նաև, որ ՀՀ կառավարության որոշմամբ հանձնարարական տրվում է նախարարին այլ, ոչ թե նախարարությանը:Միաժամանակ, հարկ է նշել, որ եթե նախագծով նախատեսված կարգավորման պարագայում խոսք է գնում նվիրաբերության մասին, ապա այս առումով անհրաժեշտ է անդրադառնալ հետևյալ կարգավորումներին. «Պետական գույքի կառավարման մասին» օրենքի 1-ին հոդվածի 1-ին մասի համաձայն՝ Սույն օրենքով կարգավորվում են պետական գույքի նպատակային և ծրագրային կառավարման, ներառյալ` հաշվառման, գնահատման, պետության սեփականության իրավունքի գրանցման աշխատանքների կազմակերպման, պետական գույքի շրջանառության, ինչպես նաև գույքի պահպանվածության ապահովման ու կառավարման նկատմամբ վերահսկողության իրականացման հետ կապված հարաբերությունները:«Պետական գույքի կառավարման մասին» օրենքի 25-րդ հոդվածի համաձայն՝  Պետական գույքի նվիրատվությունը կամ նվիրաբերությունը պետք է լինի նպատակային, արդյունավետ և լուծի որոշակի տնտեսական կամ սոցիալական խնդիրներ:(…) *Պետական գույքի նվիրատվության կամ նվիրաբերության պայմանագիրը կնքում է Հայաստանի Հանրապետության* ***կառավարության որոշմամբ սահմանված պետական կառավարման մարմինը****:***Հայաստանի Հանրապետության կառավարության 2016 թվականի հոկտեմբերի 13-ի թիվ 1067-Ն որոշման** **2-րդ կետի համաձայն**՝ պետական սեփականություն հանդիսացող գույքի նվիրաբերության պայմանագրերը Հայաստանի Հանրապետության անունից կնքում է Հայաստանի Հանրապետության կառավարությանն առընթեր պետական գույքի կառավարման վարչությունը:Վերոգրյալ կարգավորումներից պարզ է դառնում, որ Պետական գույքի նվիրատվության կամ **նվիրաբերության պայմանագիրը** կնքում է Հայաստանի Հանրապետության կառավարության որոշմամբ սահմանված պետական կառավարման մարմինը, որը, Հայաստանի Հանրապետության կառավարության 2016 թվականի հոկտեմբերի 13-ի թիվ 1067-Ն որոշման 2-րդ կետով սահմանված կարգավորման համաձայն, հանդիսանում է **Հայաստանի Հանրապետության կառավարությանն առընթեր պետական գույքի կառավարման վարչությունը:** Այս առումով, նկատի ունենալով Հայաստանի Հանրապետության կառավարության 2016 թվականի հոկտեմբերի 13-ի թիվ 1067-Ն որոշմամբ (այսուհետ՝ Որոշում) սահմանված կարգավորումները, **անհրաժեշտ է Նախագիծը համապատասխանեցնել Որոշմամբ սահմանված պահանջներին:**2. Նախագծի 1-ին կետում թվարկվում է ՀՀ կրթության, գիտության, մշակույթի և սպորտի նախարարությանը փոխանցվելիք գույքը: Այս առումով առաջարկում ենք հիշյալ գույքն ներկայացնել հավելվածով հաստատվող ցանկի տեսքով:Միևնույն ժամանակ, նկատի ունենալով «Նորմատիվ իրավական ակտերի մասին» օրենքի 10-րդ հոդվածի 1-ին մասի դրույթներն, առաջարկում ենք Նախագծի 1-ին կետում թվարկված գույքի անվանումների վերաբերյալ դրույթներն համապատասխանեցնել «Նորմատիվ իրավական ակտերի մասին» օրենքի 10-րդ հոդվածի 1-ին մասի դրույթներին: Բացի այդ Նախագծի 1-ին կետում «էլ. սարքեր» բառերն անհրաժեշտ է փոխարինել «էլեկտրոնային սարքեր» բառերով: | 2.ՉԻ ընդունվում Ընդունվել է | 2.Ժամանակի սղության պատճառով նախագծում նշված գույքը հավելվածի հաստատվող ցանկի տեսքով ներկայացնելը գտնում եմ ոչ նպատակահարմար:Նախագծի 1-ին կետում «էլ. սարքեր» բառերն փոխարինվել է «էլեկտրոնային սարքեր» բառերով: |
| **3.** | ՀՀ ֆինանսների նախարարություն2020-09-1401/8-3/13801-2020 | Առաջարկում է1.Նախագծի 4-րդ և 5-րդ կետերում անհրաժեշտ է հստակեցնել «ՀԵԾԱՆՎԱՅԻՆ ՍՊՈՐՏԻ ԶԱՐԳԱՑՄԱՆ ԱՍՈՑԻԱՑԻԱ»-ի կազմակերպաիրավական ձևը, ըստ 4-րդ կետի այն հասարակական կազմակերպություն է, իսկ ըստ 5-րդի՝ հիմնադրամ:2.Նախագծով նախատեսվում է «Հրաժարում՝ հօգուտ պետության» մաքսային ընթացակարգով ձևակերպված ապրանքները փոխանցել Հայաստանի Հանրապետության կրթության, գիտության, մշակույթի և սպորտի նախարարությանը, ապա փոխանցված գույքը նվիրել «ՀԵԾԱՆՎԱՅԻՆ ՍՊՈՐՏԻ ԶԱՐԳԱՑՄԱՆ ԱՍՈՑԻԱՑԻԱ» հասարակական կազմակերպությանը: *Ըստ Նախագծին կից ներկայացված ՀՀ սփյուռքի գործերի գլխավոր հանձնակատարի գրության՝ հեծանվային մշակույթը զարգացնելու, առողջ և հասանելի տրանսպորտային միջոցը՝ հեծանիվը, մասսայականացնելու համար դեռևս 2019թ. VELO PASADENA INC. կազմակերպությունը բարեգործական նպատակներով ԱՄՆ «Հայաստան» հիմնադրամին է հատկացրել հեծանիվներ և հեծանվային պարագաներ: Դրանք փոխանցվել են «Հայաստան» համահայկական հիմնադրամին՝ «Հեծանվային սպորտի զարգացման ասոցիացիա» ՀԿ-ին տրամադրելու համար: Այդ կապակցությամբ «Հայաստան» համահայկական հիմնադրամը դիմել է բարեգործական ծրագրերի համակարգման խորհրդակցական հանձնաժողովին՝ ծրագիրը բարեգործական որակելու համար, սակայն հանձնաժողովի կողմից ծրագիրը որպես բարեգործական չի որակվել՝ նկատի ունենալով, որ VELO PASADENA INC. կազմակերպությունը շահույթ հետապնդող կազմակերպություն է:*Նշվածը հիմք է տալիս եզրակացնելու, որ հեծանիվները և հեծանիվների պարագաները ի սկզբանե նախա­տեսված են եղել հենց «Հեծանվային սպորտի զարգացման ասոցիացիա» ՀԿ-ին տրա­մադրելու նպատակով, իսկ Նախագծով ապահովվում է դրանց՝ առանց մաքսային վճար­ների վճարման ներմուծումն ու փոխանցումը:Հաշվի առնելով վերոգրյալը՝ հայտնում ենք, որ ներկայացված մոտեցմամբ, մեր կարծի­քով, կիրառվում է հարկերից խուսափելու մեխանիզմ, ինչքան էլ, որ իրավական առումով, այն կարող է համարվել իրավաչափ (մաքսային օրենսդրությամբ նախատեսված է համա­պա­տաս­խան կարգավորումը)։ Միևնույն ժամանակ, հայտնում ենք, որ «Մաքսային կար­գավոր­ման մասին» ՀՀ օրենքով նախատեսված կարգավորումը չի սահմանվել մասնավոր դեպ­քերի համար, այլ առհասարակ նախատեսվել է հայտարարատուների կողմից պետությանը հանձն­­ված ապրանքների տնօրինման հետ կապված հարցերը կարգավորելու նպատակով՝ առանց նախապես ապրանքների ստացողներին որոշելու (այսինքն, վերոնշյալ կար­գա­վո­րումը փաս­տացի պետությանը հանձնված ապրանքներն ըստ անհրաժեշտության բաշխելու նպատակ ունի)։Մյուս կողմից, Նախագծի ընդունումը կարող է ստեղծել իրավական պրակտիկա, հետա­գայում նման մոտեցմամբ ներմուծվող ապրանքների համար վճարվելիք մաքսային վճար­ներից խուսափելու համար։ Ինչ վերաբերում է արդեն իսկ ընդունված ՀՀ կառավարության որոշում­ներով վերոնշյալ մոտեցումների կիրառությանը, ապա հայտնում ենք, որ այդպիսի մոտեցումներ նախատեսող որոշումները ունե­ցել են COVID-19-ի հետևանքների հաղթահարման նպատակ (ՀՀ առողջապահության նախա­րա­րու­թյանը բժշկական սարքավորումների տրամադրում և ՀՀ կրթու­թյան, գիտության, մշակույթի և սպորտի նախարարությանը համակարգիչների տրա­մադրում՝ դպրոցներում հեռավար դասըն­թացներ կազմակերպելու համար)։ Վերոնշյալ որոշումները բացառություն են համարվում՝ պայմանավորված COVID-19-ի հետևանքների հաղթահարմանը օժանդակելու հանգամանքով։3.Միևնույն ժամանակ հարկ ենք համարում անդրադառնալ նաև նախագծի 5-րդ կետի կարգավորմանը, որի համաձայն՝ ՀՀ կրթության, գիտության, մշակույթի և սպորտի նախարարը որոշման 3-րդ կետի համաձայն ՀՀ կրթության, գիտության, մշակույթի և սպորտի նախարարությանը Գույքի փոխանցումից հետո 5 օրվա ընթացքում «ՀԵԾԱՆՎԱՅԻՆ ՍՊՈՐՏԻ ԶԱՐԳԱՑՄԱՆ ԱՍՈՑԻԱՑԻԱ» զարգացման հիմնադրամիհետ պետք է կնքի Գույքի նվիրատվության պայմանագիր, *վերջինիս մեջ ներառելով դրույթ գույքը չօտարելու*, ինչպես նաև անհրաժեշտության դեպքում Հայաստանի Հանրապետության կրթության, գիտության, մշակույթի և սպորտի նախարարության համաձայնությամբ գույքն այլ անձանց կամ կազմակերպություններին նվիրելու վերաբերյալ: Նշված պայմանը, սակայն, հակասում է ՀՀ Սահմանադրությամբ և ՀՀ քաղաքացիական օրենսգրքի 163-րդ հոդվածով երաշխավորված գույքի սեփականատիրոջ՝ սեփականության իրավունքով իրեն պատկանող գույքն իր հայեցողությամբ տիրապետելու, օգտագործելու և տնօրինելու իրավունքին:Ելնելով վերոգրյալից և հաշվի առնելով, որ «Պետական գույքի կառավարման մասին» ՀՀ օրենքի 25-րդ հոդվածի 1-ին մասը, որի համաձայն՝ պետական գույքի նվիրատվությունը կամ նվիրաբերությունը ***պետք է լինի նպատակային, արդյունավետ և լուծի որոշակի տնտեսական կամ սոցիալական խնդիրներ***, անհրաժեշտ է գույքի նվիրատվության փոխարեն քննարկել դրա նվիրաբերության տարբերակը՝ առաջնորդվելով «Պետական գույքի կառավարման մասին» ՀՀ օրենքի 1-ին հոդվածի և ՀՀ կառավարության 2016 թվականի հոկտեմբերի 13-ի N1067-Ն որոշման պահանջներով:Հաշվի առնելով վերոնշյալ հանգամանքները՝ Նախագծի ընդունումը գտնում ենք ոչ նպատակահարմար**։** | 1.Ընդունվել է2.3. | 1.նախագծի 5-րդ կետում կատարվել է «ՀԵԾԱՆՎԱՅԻՆ ՍՊՈՐՏԻ ԶԱՐԳԱՑՄԱՆ ԱՍՈՑԻԱՑԻԱ»-ի կազմակերպաիրավական ձևի ճշտում:2. |
|  | ՀՀ սփյուռքի գործերի գլխավոր հանձնակատար 2020-09-1102/43/43036-2020 | Առարկություններ և առաջարկություններ չկան: |  |  |